paragraph_text: Od 2011. godine Paulson redovito nastupa u FX-ovoj televizijskoj seriji Američka horor priča u kojoj je glumila različite likove u svih dosadašnjih sedam sezona serije. Za svoj rad na toj seriji Paulson je do danas bila nominirana za sveukupno četiri nagrade Emmy (u razdoblju od 2013. do 2016. godine) te osvojila dvije nagrade Udruženja televizijskih kritičara u kategoriji najbolje sporedne glumice u filmu i/ili mini-seriji (2013. i 2015. godine). Godine 2016. Paulson je odigrala ulogu državne tužiteljice Marcije Clark u prvoj sezoni serije Američka kriminalistička priča (podnaslova Narod protiv O.J. Simpsona). Za svoj rad na toj seriji osvojila je nagradu Emmy, nagradu Udruženja televizijskih kritičara, nagradu Udruženja glumaca Amerike i Zlatni globus - sve u kategoriji najbolje glavne glumice.